SA se vroue-sewesspan deur Kiwi’s afgeranselDie Imbokodo in aksie teen die Kiwi’s. Foto: @WomenBoks/Twitter Die Suid-Afrikaanse vroue-sewesrugbyspan het Vrydagmiddag ŉ loesing van Nieu-Seeland ontvang in die Kaapstad-stadion. Die Imbokodo het met 40-0 teen verlede seisoen se Wêreldreeks-kampioen verloor op die eerste dag van die Kaapstad-sewestoernooi. Die Kiwi’s het teen rustyd met 21-0 voorgeloop. Imbokodo sal Saterdag teen Rusland en Fidji te staan kom. Ander uitslae van die vrouespanne: Australië het Engeland met 32-0 geklop terwyl die VSA met 38-0 vir Ierland laat les opsê het. Frankryk het Spanje met 36-12 geklop terwyl Kanada vir Brasilië met 32-0 afgeransel het. Fidji het Rusland met 38-19 gewen.